
Ministru kabineta rīkojums Nr. 380
Rīgā 2022. gada 31. maijā (prot. Nr. 29 24. §)
Par Valkas novada pašvaldībai piekrītošā nekustamā īpašuma "Autoceļš A3 Seda" Valkas pagastā, Valkas novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu, 42.1  un 43. pantu un likuma "Par autoceļiem"  4. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā nekustamo īpašumu "Autoceļš A3 Seda" (nekustamā īpašuma kadastra Nr. 9488 009 0146) – zemes vienību (zemes vienības kadastra apzīmējums 9488 009 0145) 0,03 ha platībā – Valkas pagastā, Valkas novadā (turpmāk – nekustamais īpašums).
· 2. Satiksmes ministrijai saskaņā ar Publiskas personas mantas atsavināšanas likuma  42. panta otro daļu un likuma "Par autoceļiem"  7. panta pirmo daļu nekustamo īpašumu:
· 2.1. izmantot autoceļu valsts pārvaldes funkcijas īstenošanai;
· 2.2. bez atlīdzības nodot Valkas novada pašvaldībai, ja tas vairs netiek izmantots šā rīkojuma 2.1. apakšpunktā  minētās funkcijas īstenošanai.
· 3. Satiksmes ministrijai saskaņā ar Valkas novada pašvaldības pilnvarojumu parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz Valkas novada pašvaldības vārda, kā arī veikt citas nepieciešamās darbības nekustamā īpašuma ierakstīšanai zemesgrāmatā.
· 4. Satiksmes ministrijai, ierakstot zemesgrāmatā nekustamo īpašumu:
· 4.1. nostiprināt īpašuma tiesības uz Valkas novada pašvaldības vārda vienlaikus ar īpašuma tiesību nostiprināšanu valstij Satiksmes ministrijas personā;
· 4.2. norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana.

